गोदान दिल्ली , 22 आगस्ट : टिभिनि बयनिख्रुइबो जेंना गोनांसिन श्व' बिग बसनि फैफिन्नाया थि जाखांबाय । करना जेंनानि गेजेराव बिग बस 14 आ गावनि गोदान फार्मेटनि अनगायै गोबां बाथ्राखौ लानानैबो सानफ्रोमबो ट्रेन्ड जादों । बिग बसनि मोनफ्रोमबो सिजनखौ मोजां फिन जाथाय मोनबोदों नाथाय दासिमनि जारिमिनआव जाय सिजनआ बयनिख्रुइबो बांसिन हिट जादों बेयो 13 थि सिजनमोन । बे सिजनाव मधुरिमा तुली आरो बिशालनि जराया गोबां मुंदांखा जादोंमोन । बिग बस 13 नि मोनसे एपिसडआव दान्थे - बिदान्थे जानाय समाव मधुरिमा तुलीआ फेनजों जे रोखोमै बिशालखौ बुंदोंमोन , जानो हागौ बेखौ रावबो बावनो हानाय नङा । मख'नो गोनांदि , फैनो गोनां सिजन एबा बिग बस 14 आव प्रमट खालामनो थाखाय मेकार्सनि मधुरिमा आरो बिशालनि बे फेनजों दान्थे - बिदान्थे जानायखौ मोनसे मीम बानायनानै भिडिय फर्मआव रिलिस खालामदों , नाथाय बिग बसनि मेकार्सनि बे आखुजों मधुरिमा तुलीखौ खुसि जानाय नुनो मोनाखै । जेब्ला मधुरिमा तुलीआ बेखौ नुदों अब्ला बियो गावखौ बेनि सायाव फिन्नाय होनायाव हमथानो हायाखै । मधुरिमाया बे प्रम'आवनो टुइटारआव श्व'नि मेकार्सनो टेग खालामनानै लिरदों हे भगबान । 
बिग बस मेकार्सनि बे आखुजों मधुरिमा तुलीआ दुखु मोन्दों